अगाडिको आवरण पृष्ठ

सटल सिङरज्वा

तह ६, कक्षा २

लेखकः शान्ति चौधरी

दंगाहा थारू

१

एकठो राजकुमार रह। वाकर् बाबा रलहस्। सौवट्या डाई फे रलहस्। राजकुमार ह एक्‍को मजा निमानस्।

२

एक डिनक् बाट हुईटन्। राजकुमार आपन् सङघरेनसे ग्याँडा ख्यालटह। ग्याँडा खेल्टि खेल्टि सौवट्या डाईकठे गैगिलस्। आपन सङघरेन् माङग पठाईल्।

३

सौवट्या डाई निडेलस्। फेर और सङघरेन् पठाईल् निडेलस्। राजकुमार जाख अछिन्ख लयानल्।

४

वाकर् सौवट्या डाई खुब रिसैलस्। अप्नेहे आपन झोंटि छोरख झुल्वा चिठ्लिहेल्। आपन ठर्व डेखाईकलाग नाटक करल। ठर्वा अईलस् ट डेख्लस्।

५

ठर्वा काहुईल् काहुईल् कैख पुछ्लस्। ट्वा छावा महि मारल् कहल्। यि सब् उहो कराईल कहल्। नाटक करलागल्। ठर्वा मै का करूँ ट कलस्।

६

डोस्‍र जन्‍नी कलस्। उहि न घरम् बैस निडेना हो। बार बरष बनबास् पठाडेना हो। रज्वाफे मन्जुर हुईल।

७

राजकुमार ग्याँडा खेल्क घर आईल्। घरक् ड्वारीम कागज टासल् ड्याखल्। काहो कैख ह्यारगिल्। बार बरष बनबाश् जैना लिखल रलहस्।

८

राजकुमार फिरिक्‍क घुम्गिल्। रूईटि आपन सङघरेन्हकठे गैल् । टुह्र मजासे बैठहो कहल्। सब बाट जनाईल्। सङघरेयन् हम्र फे जैबी कलस्।

९

सब जन बनबाश् होंर लग्ठ। जैटि जैटि डग्रिम राट होजिठन्। डग्रि म बास् बैट्ठ। राजकुमार खुब मजासे निन्डाईल रहट। उह ब्याला सङघरेन् छोर्क जाजिठस्।

१०

बिहान हुईठस् ट राजकुमार जागट्। आापन् सङघरेन निभेटाइट्। ओ राजकुमार खब रूईट्। रूईटि रूईटि उहाँसे नामट। भारिबेर पाछ एकठो भारीनक् बन्वम पुगट्।

११

बन्वा सुनसान् रठस्। खुब न्याङगट्। राजकुमार डट्कर  जाईट्। बिच बन्वम राट होजिठस्।

१२

सबहोंर ह्यारट् कुछुनी ड्याखट्। फेर डान्चे न्याङगट। डोस्र एकठो बरभारी महल घर डयाखट्। उहो घरम जाईट्।

१३

महलमसे एक्ठो भारि सुघ्घर राजकुमारी निक्रठस्। राजकुमारी कहट् का खोज्लो? राजकुमार कहट्। महि एक राट बास डेबो? राजकुमारी डिहेम कहट।

१४

राजकुमार बास बैठट्। कुछ डिन पाछ डुनुजन भ्वाज कर्ठ। राजकुमार उह्वाँक सटल सिङरज्वा बन्जाईट्। डुनुजन रज्वा रानी बन्जिठ। डुनुजन खुब खुसि हुईठ।

शीर्षक पृष्ठ

सटल सिङरज्वा

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Backward Society Education (BASE) and World Education.

दंगाहा थारूNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः दंगाहा थारू भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End